open-index/open-wikipedia-markdown huggingface dataset:
North Somerset

**North Somerset** er en enhetlig myndighet i England. Den ligger i det seremonielle grevskapet Somerset, og aministreres fra Weston-super-Mare.

Fra 1974 til 1966 het distriktet Woodspring, etter Woodspring Priory, og lå i grevskapet Avon. Da Avon ble oppløst ble det innlemmet i Somerset og fikk status som enhetlig myndighet.

## Steder i distriktet

*Abbots Leigh,
*Backwell, Banwell, Barrow Gurney, Blagdon, Bleadon, Bourton, Brockley, Burrington, Butcombe,
* Chelvey, Christon, Churchill, North Somerset, Clapton in Gordano, Claverham, Clevedon, Cleeve, Congresbury
*Downside, Dundry
*East End, East Rolstone, Easton in Gordano
*Failand, Farleigh, Felton, Flax Bourton
*Ham Green, Hewish, Hutton
*Icelton
*Kenn, Kewstoke, Kingston Seymour
*Leigh Woods, Locking, Long Ashton, Lower Langford, Lower Failand, Loxton, Lulsgate Bottom
*Nailsea
*Portishead 
*Weston-super-Mare 
*Milton
*North End 
*Pill, Portbury, Puxton
*Redcliff Bay, Redhill, Regil, Rickford 
*Sandford, Sheepway, Sidcot, St George's,  St Mary's Grove
*Tickenham
*Uphill, Upper Town 
*Walton in Gordano, West Wick, West Hill, West End, West Town, Weston in Gordano, Wick St Lawrence, Winford, Winscombe, Worle, Wraxall, Wrington
*Yatton
## Eksterne lenker
*
North Wiltshire

**North Wiltshire** var et administrativt distrikt i Wiltshire, England. Administrasjonssenteret var Chippenham. Det ble innelmmet i Wiltshire enhetlige myndighet i 2009.
Irmo

**Irmo** er en skikkelse i J.R.R. Tolkiens univers Midgard.

Irmo er det virkelige navnet til Valaen som vandligvis blir omtalt som *Lórien*, som faktisk er det stedet han bor (Lóriens hage i Valinor ikke skogen Lothlórien i Midgard). Han er mannen til Estë og broren til *Námo* (Mandos) og Nienna.

*Lórien* og Mandos er Fëanturi, åndenes mestere. Lórien som er den yngste er *drømmenes og visjonenes mester*. Hans hager (Lórien) i Valaenes land Valinor, hvor han lever med *Estë den snille*, heleren av sår og bekymringer, er det vakreste stedet i verden og fylt med mange ånder. Alle de som er i Valinor finner fred og oppfriskning der, ved Irmo og Estës fontene.

Etter Fëanors fødsel, ble hans mor Míriel, kone av Finwë, døden nær og Manwë brakte henne derfor til Irmos pleie.

Irmo betyr *lyst* eller *herre av lyst*, men han har også fått tittelen *Drømmenes mester*.

## Irmos stamtre

       Ilúvatar
        | |   |______________________
   _____| |______                   |
   |       _____|___________        |
   |       |        |      |        |
 Vairë = Mandos   Nienna  Lórien = Estë
         (Námo)           (Irmo)    

Selv om Vairë og Estë har samme far som de andre tre, er det bare Mandos, Nienna og Irmo som blir sett på som søsken.
Samedrakt

**Samedrakt**, **samekofte** eller bare **kofte** er norske navn på den samiske folkedrakten. På nordsamisk kalles den **gákti**, på lulesamisk **gáppte** eller **gábdde**, på pitesamisk **gáppte** eller **gåppto**, på umesamisk **gápttie** og på sørsamisk **gaeptie**, **gåpta** eller **gåptoe**. Kofta regnes som et viktig uttrykk for samisk kultur og identitet.

Samedraktene brukes på tvers av landegrensene på Nordkalotten, på samme måte som samiske språk og andre kulturelle særtrekk. Form, farge og mønster på kofte og lue varierer stort fra distrikt til distrikt, og til en viss grad følger draktvariantene de samiske dialektene. 
## Beskrivelse
Samedrakten består av kofte med lange ermer, som bæres med belte. Mannskoften er kortere enn kvinnekoften. Luene er svært forskjellige for menn og kvinner. Det samme er skallebåndene på skallene i de områdene der disse blir brukt. Skallebåndene er også forskjellige for hverdag og fest. Opprinnelig ble koftene sydd i skinn, men i nyere tid har man brukt hjemmevevd eller industriprodusert stoff. I dag brukes *klede*  (ullstoff), men koftene kan også syes i bomull og silke. Kofter og luer blir dekorert med bånd, blonder, tinntrådbroderier, kråkesølv og skinn. Pyntebånd kan finnes nederst på draktens hoved-del og ermer. Dekoren kan vise lokal tilhørighet, familietilhørighet og om man er gift eller ugift. Den kan også angi religiøs tilhørighet. I tillegg bæres noen steder søljer og sjal av ull eller silke.

Beltet kan ha søljer eller broderi.

Mange har flere kofter til ulik bruk. Høytidskofter, hverdagskofter og blant ungdom finnes det også en tradisjon for fest-kofter. 

## Hodeplagg

Luene er svært ulike for menn og kvinner, og varierer betydelig mellom de ulike delene av Sapmi. Kvinnelua er som regel av stoff, med fargede pyntebånd og et bånd ytterst ved øreklaffene. 

En type mannslue som er utbredt i det nordsamiske området har fire lange tupper — denne er kjent som stjernelue eller firevinders-lue på norsk og *šávká* (vestlig betegnelse) eller *čiehgahpir* (østlig betegnelse)på nordsamisk. Den har en brei bord nederst og kan være fylt av ei dunpute.

Fil:Sami clothing 3.JPG|Noen varianter av nordsamiske kvinneluer
Fil:4 gahpera red.jpg|Lulesamiske kvinneluer
Fil:Sami hat.jpg|Eldre variant av en firevinds- eller stjernelue


## Galleri

Fil:Saami Family 1900.jpg|Nils Andersen Inga med familie i Vesterålen i Nordland på 1890-tallet.
Fil:Norske samer, Karin Beate Nosterud.jpg|skaller (gápmagat), vinterfottøy av reinskinn.
Fil:Duolva Duottar (6).jpg|Musikkgruppen Duolva Duottar i Kautokeinokofter.
Fil:Sami Metal Embroidery Male Collar Aasele Sweden 1920.jpg|Tinntrådsbroderi på brystkledet er karakteristisk for sørsamiske kofter.


## Se også
* Kofte
* Skaller
* Kommager
* Hornlue
* Kvendrakt
* Knivbelte

## Litteratur
*  

## Referanser


## Eksterne lenker
* 
* Samling av fargeleggingsark med drakter fra ulike samiske distikt; samer.se
* Den traditionella dräkten; samer.se
*  Overview of Saami costume; bloggtekst 
* Sydsamisk dräkt; film fra Västerbottens museum 2016; youtube.com
* Samekoftene; unginordland.no
* Åge Solbakk: Samedraktens historie; duodjeinstituhtta.com
Mandos

**Mandos** er en skikkelse fra J.R.R. Tolkiens Midgard.

*Mandos* er det mest vanlige navnet på valaen som egentlig heter *Námo* (Dommer). Námo ble gitt dette nye navnet til ære for *Mandos hall*, som han styrer over, hvor alvene kommer etter at de er blitt drept i kamp (minner om Valhall i norrøn mytologi). Hans kone er *[[Vairë]] Veveren*, og han er bror til Lórien og Nienna.

Mandos er beskrevet som en streng og ulidenskapelig Vala som aldri glemmer den minste ting. Det var han som forbannet Noldoene da de forlot Aman, og han rådslo mot at de fikk lov til å komme tilbake. Men i motsetning til Morgoths forbannelser, var Mandos sine forbannelser ikke onde, men bare Erus vilje, og Mandos sier dem ikke fram hvis ikke Manwë kommanderer han til det. Bare en eneste gang har han blitt rørt av medfølelse, og det var da Lúthien sang om sorgen som hun og hennes elskede Beren hadde opplevd i Beleriand. Da frigav han dem fra døden, med godkjennelsen av *De elder konger*.

## Mandos' stamtre

       Ilúvatar
        | |   |______________________
   _____| |______                   |
   |       _____|___________        |
   |       |        |      |        |
 Vairë = Mandos   Nienna  Lórien = Estë
         (Námo)           (Irmo)    

Selv om  Vairë og Estë har samme far som de andre tre, er det bare Mandos, Nienna og Lórien som blir sett på som søsken.
Assyriska FF

**Assyriska Föreningen** er en svensk-assyrsk fotballklubb som holder til i Södertälje. Klubben ble stiftet i 1974. 

De spilte sin første sesong i Allsvenskan i 2005. De kom på tredjeplass i Superettan, og måtte spille kvalifisering mot Örgryte IS. De tapte, men Örebro SK måtte ned på grunn av dårlig økonomi.

Assyriska ble tidligere ofte sett på som et alternativt landslag for den 1-2 millioner store assyriske befolkningen, som opprinnelig kommer fra Tyrkia, Syria og Irak, men som nå er spredd over mange land. Klubben har supportere overalt, og kampene deres i Allsvenskan blir vist i over 80 land. Nå spiller de i Divisjon 2, og det er flere lag med assyrisk tilknytting som spiller i høyere divisjoner som nå får denne oppmerksomheten. 

I 2003 spilte klubben cupfinale mot IF Elfsborg, men tapte.

For å unngå sammenblanding bør en merke seg at det er flere klubber i Sveriges øvre divisjoner stiftet av syriske innvandrere med nærliggende klubbnavn. Syrianska FC spiller også i Divisjon 2 i 2023-sesongen, de kommer begge fra Södertälje og bruker samme hjemmebane.

## Eksterne lenker
*
Nienna

**Nienna** er en Vala i J.R.R. Tolkiens univers, Midgard. Hun er søsteren til Mandos og Irmo. Navnet hennes betyr: *Hun som gråter*. Hun bor helt i vest i Arda, og sørger over lidelsen i verden.

Nienna gråt på fjellet Ezellohar, og vannet det med sine tårer. Etter at Melkor ødela de to trær gråt hun på restene av dem og vasket vekk Ungoliant urenhet, og hjalp med å ernære fukten og blomsten dom ble til solen og månen. Gandalv var hennes elev.

## Niennas stamtre
       Ilúvatar
        | |   |______________________
   _____| |______                   |
   |       _____|___________        |
   |       |        |      |        |
 Vairë = Mandos   Nienna  Lórien = Estë
         (Námo)           (Irmo)    
Selv om Vairë og Estë har samme far som de tre andre er det bare Mandos, Nienna og Lórien som blir sett på som søsken
Nessa (Tolkiens verden)

**Nessa** er en skikkelse. Nessa er en Vala. Hun er kona til Tulkas og søster av Oromë. Nessa er kjent for sin hurtighet, og kan løpe fra hjorten som følger henne gjennom skogen, men også for sin evne til å danse, og hun danser på sin eviggrønne gressletter i Valinor.

## Nessas stamtre

        Ilúvatar
        |  | | |____________________________
        |  | |________________             |
     ___|  |___________     _|_______      |
     |     |          |     |       |      |
   Aulë = Yavanna   Vána = Oromë  Nessa = Tulkas

Selv om alle disse seks har Ilúvatar til far, er det bare Yavanna og Vána, og Nessa og Oromë som blir ansett som søskenpar.
Oromë

**Oromë** er en skikkelse fra J.R.R. Tolkiens univers, Midgard.

Oromë (fra Valarins *Arômêz*) er en Vala. Navnet hans betyr: *høylytt trompetist*. Han er også kjent som *Aldaron, Araw, Béma, Tauron, Valaenes jeger, Den store rytter* og *Skogenes herre*. Han er bror av Nessa og gift med Vána.
I de to trærs år, etter at de fleste av Valaene hadde dratt fra Midgard og gjemt seg i Aman, Drev Oromë fremdeles med jakt i Midgards skoger. Derfor var det han som fikk ansvaret for å finne alvene da de våknet i Cuiviénen, og han var den første som gav dem navnet Eldar. Fordi han var en mektig jeger fikk han en aktiv rolle i kampen mot Morgoth. Han hadde et stort horn (*Valaróma*) og en mektig ganger (*Nahar*). Oromë red på Nahar gjennom Midgard første gang han traff Quendi, og gnistrene fra hovene til Nahar var det første lyset i Valinor etter at lyset fra de To Trærne hadde slukket. 

## Oromës stamtre

        Ilúvatar
        |  | | |____________________________
        |  | |________________             |
     ___|  |___________     _|_______      |
     |     |          |     |       |      |
   Aulë = Yavanna   Vána = Oromë  Nessa = Tulkas

Selv om disse seks har samme far er det bare Yavanna og Vána, og Nessa og Oromë som blir ansett som søskenpar.
Hypotese

En **hypotese** er en usikker teori (en forhåndsforestilling som ikke er undersøkt nærmere) om sammenhenger som lar seg teste empirisk. For at en hypotese skal kunne regnes som en vitenskapelig hypotese, må den være etterprøvbar. Når en hypotese blir testet vitenskapelig, kan man si at den er blitt foredlet.

## Se også
*Hypotesetest
* Tese, Antitese, Syntese

## Referanser
Nomotetisk vitenskap

**Nomotetiske vitenskaper** (av gresk νόμος [*nomos*] = «lov» og τιθέναι [*tithenai*] = «opprette») er vitenskaper som leter etter naturlover eller som prøver å forklare generaliteter i naturen. Begrepet brukes for å skille disse vitenskapene fra idiografiske vitenskaper, som forklarer enkelthendelser.

I de nomotetiske vitenskapene er det universalia som står i fokus. Målet er med andre ord å avlede generaliseringer som gjelder for alle elementer i et gitt universale. Som forskningsmetode er dette nært en deduktiv tilnærming, og er derfor nærmere naturvitenskapene. For eksempel er gravitasjonsloven en generalisering som gjelder for alle ting som har masse.

Eksempler på nomotetiske vitenskaper er kjemi, store deler av fysikken (med unntak av enkelte spørsmål i astrofysikken) og deler av biologien (for eksempel økologi) og geologien (for 
eksempel *dannelsen* av bergarter).

## Se også
* Forklaringsmodell
* Fenomenologi (filosofisk begrep)

## Referanser
Idiografisk vitenskap

**Idiografiske vitenskaper** (av gresk ίδιος [*idios*] = «spesielt» og γράφειν [*grafein*] = «skrive») er vitenskaper som beskriver eller forklarer enkeltfenomener. Begrepet brukes for skille disse vitenskapene fra nomotetiske vitenskaper, som leter etter generaliseringer.
Ofte omtales idiografiske vitenskaper også som *historiske* vitenskaper.

I de idiografiske vitenskapene er det partikularia som står i fokus. Målet er m.a.o. å forklare enkelthendelser eller -fenomener. Som forskningsmetode er dette nært en induktiv tilnærming, og er derfor nærmere humaniora. En beskrivelse av faktorene som førte til utbruddet av første verdenskrig er for eksempel en idiografisk aktivitet.

Eksempler på idiografiske vitenskaper er historie og deler av biologien (for eksempel fylogenetikk), geologien (for eksempel *fordelingen* av bergarter på jordens overflate) og astrofysikken (for eksempel beskrivelsen av vårt solsystem).

## Se også
* Forklaringsmodell
* Fenomenologi (filosofisk begrep)

## Referanser
Lastelinjemerke

Et **lastelinjemerke**, **fribordsmerke** eller  uformelt et *Plimsoll-merke*, er en oppmerkning midtskips  på et skips skrogside som viser hvor dypt det er tillatt å laste skipet. Tilsvarende merker kan være påført nær begge ender.

## Bakgrunn
Det uformelle navnet stammer fra briten Samuel Plimsoll som kjempet en utrettelig kamp for å forbedre sikkerheten til britiske sjøfolk. Denne kampen ble kronet med hell da parlamentet vedtok *the Merchant Shipping Act* i 1875. Loven påbød innføring av lastelinjer på alle handelsskip. Dette forhindret «flytende likkister» (engelsk *coffin ship*).

En *plimsoller* er et folkelig uttrykk om et fartøy som er dårlig vedlikeholdt og ikke sjødyktig, gjerne overlastet. Ordet *plimsoller* brukes ikke i England der et slikt fartøy gjerne kalles "coffin ship".

## Utforming
Merkene er plassert midtskips under dekkslinjen som vanligvis går gjennom det punktet forlengelsen av friborddekkets overflate skjærer skipssidenes ytterflater. Merket består av en ring med 300&nbsp;mm ytre diameter som er gjennomskåret av en horisontal linje på 450&nbsp;mm. Linjens øvre kant går gjennom ringens sentrum. På denne linjen plasseres initialene til klassifikasjonsselskapet/lastelinjemyndigheten som har ansvar for å utstede lastelinjesertifikat. Initialene LR står f.eks. for Lloyd's Register og NV for Det Norske Veritas.

De horistontale linjene angir høyeste tillatte vannivå på skipets skrogside for forskjellig tetthet av sjøvannet. Tettheten varierer primært med salthet (salinitet) og temperatur og det er derfor egne linjer for fersk- og saltvann samt for sommer- og vinterforhold.

Plasseringen av lastelinjemerket på skipet er fastsatt av Den internasjonale konvensjonen om lastelinjer, 1966.

Fribord er brukt i maritim sammenheng om avstanden mellom dekket og lastelinjemerket på skroget, men i vanlig tale blir det ofte brukt om høyden fra havflaten og opp til fribordsdekket. På skip over en viss størrelse reguleres fribordet av et lastelinjemerke.

Bokstavene i lastelinjemerket har følgende betydning:
*TF &ndash; Ferskvann, Tropene
*F &ndash; Ferskvann
*T &ndash; Saltvann, Tropene
*S &ndash; Saltvann, sommer
*W &ndash; Saltvann, vinter
*WNA &ndash; Vinter Nord-Atlanteren

## Se også
*Konvensjonen om lastelinjer
* Samuel Plimsoll

## Kilder

* «Den internasjonale konvensjon om lastelinjer, 1966», fra Lovdata

## Eksterne lenker
* 
* The Plimsoll Mark på The Plimsoll Club
Metafysikk

**Metafysikk** er den grenen av filosofien som stiller de mest grunnleggende spørsmål.
Den kan defineres som læren om tilværelsens grunner og prinsipper, læren omfatter væren og eksistens, det som  ligger til grunn for virkeligheten og ikke er del av den fysiske verden.

Selve navnet kommer fra en av Aristoteles’ bøker på 300-tallet før vår tid, som ble kalt τά μετά τά φυσικά (*ta meta ta physika*, «etter fysikken»), rett og slett fordi den forutgående boken ble kalt φυσικά (*physika*) og handlet om naturen (vitenskapen).
Metafysikk ble derfor brukt til å betegne studiet av fenomenene «bak» eller «over» naturen.

I middelalderen ble metafysikken vanligvis forstått til å bestå av generell og spesiell metafysikk.
Den generelle metafysikken (*metaphysica generalis*) var læren om det værende i og for seg (ontologien).
Den spesielle metafysikken (*metaphysica specialis*) var læren om konkrete værende enheter: Læren om den naturlige verden og dens tilblivelse (kosmologien), læren om den menneskelige sjel (antropologien) og læren om gud (teologien).
Disiplinene som utgjorde den spesielle metafysikken, anses per i dag ikke lenger som del av filosofien, men som selvstendige vitenskaper.

*Metafysikk* defineres imidlertid også på andre måter. I hverdagsspråket brukes adjektivet *metafysisk* til dels i betydningen «uforståelig» eller «svevende».

Hos for eksempel Karl Popper (1902–1994) betegnes derimot all ikke-vitenskap som *metafysikk*.
Dette betyr imidlertid ikke at Popper mente at metafysikk nødvendigvis bare er «løs spekulasjon» som man godt klarer seg foruten. Tvert imot mente Popper at metafysikk var en nødvendig forutsetning for vitenskap, og at også metafysiske spørsmål skulle *gjøres så testbare som mulige*.

## Se også
* Virkelighet

## Referanser


## Eksterne lenker
*
.ml

**.ml** er Malis nasjonale toppnivådomene (ccTLD) for internett.

## Registrering
Registrering gjøres på tredje nivå, under disse kategoriserte subdomenene på andre nivå:

* **.com.ml**: Lokale selskaper og registrerte eiere av varemerker. Navnet skal gjenspeile varenavn eller juridisk navn (registrering må forevises)
* **.net.ml**: Internettleverandører
* **.org.ml**: Sammenslutninger (registrering må forevises). Internasjonale organisasjoner er tillatt, men må være registrert hos den lokale administrasjon
* **.edu.ml**: Lokale skoler
* **.gov.ml**: Regjeringens organisasjoner
* **.presse.ml**: Lokal presse

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .ml whois informasjon
.vi

**.vi** er De amerikanske Jomfruøyers nasjonale toppnivådomene (ccTLD) for internett. 

## Registrering
Registrering av domenenavn (med mer enn 2 bokstaver) direkte på andre nivå er tillatt, men bare for selskaper fra De amerikanske Jomfruøyer. Tredjenivå-domener har færre restriksjoner.

Registrering på tredje nivå er tilgjengelig under følgende subdomener:
* *.co.vi*
* *.org.vi*
* *.com.vi*
* *.net.vi*
* *.k12.vi*

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .vi whois information 
* Registreringsnettsted for .vi domenet
* Regelverk for .vi-domenet
Naturlig type

En **naturlig type** er i ontologien betegnelsen for et universale hvis egenskaper er bestemt av naturlover.

Et eksempel fra kjemien er grunnstoffene: Gull er en naturlig type, og alle gullforekomsters og gullgjenstanders egenskaper (densitet, oksidasjonstall osv.) er de samme, selv om gull har blitt dannet mange ganger uavhengig på helt forskjellige tidspunkter og steder i universet.

Et eksempel fra astrofysikken er stjerner: Det fins en klar sammenheng mellom stjerners luminositet (størrelsesklasse) og deres spektralklasse. I et såkalt Hertzsprung-Russel-diagram utgjør derfor de fleste stjerner én serie. Ut ifra plasseringen i denne serien kan man avlede mange egenskaper for stjernene. Selv avvikene fra hovedserien, f.eks. hvite dverger, superkjemper, brune dverger eller nøytronstjerner, kan forklares som ulike stadier i en stjernes «levetid». De ulike stjernetypene «oppfører» seg likedan på helt forskjellige tidspunkter og steder i universet.

Naturlige typer studeres av nomotetiske vitenskaper. Disse prøver å avdekke fellestrekkene for naturlige typers representanter, dvs. naturlovene som bestemmer deres egenskaper.

## Referanser
Dikotomi

En **dikotomi** er noe som er delt i to. Vanligvis står de to delene i motsetning til hverandre. De to delene må ikke være like store. Sann-falsk og svart-hvit er dikotomier. Det karakteristiske ved dikotomier er at et tredje alternativ utelukkes. Når ting deles i svart eller hvitt blir det ikke plass til gråtoner. I norsk dagligtale bruker vi ordparet enten-eller om dikotomier. Noe er enten det ene eller det andre og ikke en mellomting. I Norge kan vi også bruke uttrykket svart-hvitt tenkning om uheldig bruk av dikotomier. Dikotomi er et uttrykk som brukes i filosofien, men er vanlig også i andre vitenskaper når det er behov for å beskrive at noe deles i to.

I botanikken brukes en dikotomi om en tvegrening eller gaffelgreining som består av to like store eller viktige grener . For eksempel har *[[Psilotum]]*-planter dikotome forgreninger, mens mange andre planter har forgreninger der én av grenene er større, eller forgreninger som består av flere enn to grener.

Dikotomi kommer fra gresk διχοτομία [*dichotomia*] = «todeling».

## Referanser
Vána

**Vána** er navnet på en Vala fra J.R.R. Tolkiens Univers Midgard.

Vána er et annet navn på *Valië* også kalt *den evig-unge*. Hun er den yngste søsteren av Yavanna og konen til Oromë. *Alle blomstene blomstrer når hun går forbi, og åpner seg hvis hun kaster et blikk på dem; Alle fugler synger ved hennes komme*. Hun bor i hager fylt med gyldenen blomster og kommer ofte til Oromës skoger.

## Vánas stamtre
        Ilúvatar
        |  | | |____________________________
        |  | |________________             |
     ___|  |___________     _|_______      |
     |     |          |     |       |      |
   Aulë = Yavanna   Vána = Oromë  Nessa = Tulkas

Selv om Alle disse seks har Ilúvatar som far er det bare Yavanna og Vána, og Nessa og Oromë som blir sett på som søskenpar.
.gs

**.gs** er Sør-Georgia og Sør-Sandwichøyenes nasjonale toppnivådomene (ccTLD) for internett. 

.gs er medlem av CoCCA, en gruppe nasjonale toppnivådomener som benytter en felles registreringsenhet og felles konfliktløsningstjenester. Foruten .gs består CoCCA av .af, .cx, .nf, .ki, .tl, .mn, .dm og .mu.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .gs whois information 
* Registreringsnettsted for .gs domenet
Essensialisme

Filosofisk **essensialisme** er den ontologiske posisjonen at (alle) ting har en essens, og at det er slike essenser (ikke enkelttingene) som egentlig utgjør virkeligheten.
En *essens* i denne forstand er en bakenforliggende idé eller plan.

Essensialistiske filosofer antok f.eks. at det fantes en essens «hest», og at enkelte hester kun er «kopier» av essensen.
Kopiene kan ligne mer eller mindre på essensen, dvs. være mer eller mindre fullkomne, men er aldri identiske med den og derfor aldri perfekte.
Ifølge denne posisjonen er altså kun essensen (universalet hest) reell, mens partikularene (de enkelte hestene) bare eksisterer gjennom essensen.

Essensialisme er best eksemplifisert ved Platons hulelignelse:
Vi lever i en hule, og alle ting vi iakttar er bare skygger av essensene som befinner seg utenfor huleåpningen &ndash; og dermed utenfor vår rekkevidde.
Kun gudene har tilgang til ideene bak tingene, essensene.

Den filosofiske essensialismen havnet på idéhistoriens skraphaug i 1859, spesielt når det gjelder biologiske arter.
Grunnen var utgivelsen av Charles Darwins bok *[[Artenes opprinnelse]]*, som viste at arter ikke er uforanderlige essenser, men evolverende enheter.
Likeledes ble variasjonen mellom individer forstått å være reell og viktig, ikke et resultat av deres «skyggenatur».
Vairë

**Vairë Veveren** er en Vala fra J.R.R. Tolkiens Midgard. Hun er gift med Mandos, og har ansvaret for å veve hele verdens historie.

Vairë blir regnet blant Valiene, Dronningene av Valaene, men har ikke så mye makt som mange andre. Likevel dekker hennes *vevde historier* veggene i *Mandos hall*, hvor hun øyensynlig bor.

I *Etymologies* (en del av boken *The Lost Roads and Other Wrightings*), blir navnet hennes på Sindarin gitt som *Gwîr* mens det på Quenya betyr *Vever*.

## Vairës stamtre
       Ilúvatar
        | |   |______________________
   _____| |______                   |
   |       _____|___________        |
   |       |        |      |        |
 Vairë = Mandos   Nienna  Lórien = Estë
         (Námo)           (Irmo)

Selv om Vairë og Estë har samme far som de tre andre blir de ikke sett på som søsken av de tre. Mandos, Nienna og Lórien blir sett på som søsken.
Yavanna

**Yavanna Kementári** er en Vala fra J.R.R. Tolkiens univers Midgard. *Yavanna* betyr *Giveren av frukt*, mens *Kementári* betyr *Jordens dronning*. Hun blir også kalt *Palúrien*. Hun er kona til Aulë og er ansvarlig for all dyrking av frukt og alt som vokser i Arda.

Etter at Eru tillot Aulë å skape dvergene fryktet Yavanna at de ville hugge ned alle trærne i Midgard. Eru svarte på hennes bønn ved å skape entene til å beskytte skogene og trærne.

## Yavannas stamtre
        Ilúvatar
        |  | | |____________________________
        |  | |________________             |
     ___|  |___________     _|_______      |
     |     |          |     |       |      |
   Aulë = Yavanna   Vána = Oromë  Nessa = Tulkas

Selv om alle disse seks personene har Ilúvatar til far er det bare Yavanna og Vána, og Nessa og Oromë som blir ansett som søskenpar.
Lucius Verus

**Lucius Ceionius Commodus Verus Armeniacus** eller **Lucius Verus** var romersk keiser fra 161 til 169 sammen med Marcus Aurelius.

I hans første år som keiser brøt det ut krig mot Partia. Krigsårsaken var at Vologaeses IV av Parthia hadde fått sin kandidat utropt til konge av Armenia. Armenia hadde lenge vært et stridsspørsmål mellom Romerriket og Parthia. Lucius Verus tok kommandoen over felttoget mens Marcus Aurelius ble igjen i vest. I 166 måtte Parthia kapitulere etter at hovedstaden Ctesiphon og flere andre byer var blitt inntatt og brent. Verus vendte seirende tilbake til Roma.

To år senere brøt det ut krig på nytt da markomannerne krysset Donau. Etter et år i felten skulle de to keiserne reise tilbake til Roma. Underveis ble Verus plutselig syk og døde ved Altinum.

## Referanser


## Eksterne lenker
*
Universaliestrid

**Universaliestriden** (også *universalieproblemet*, *nominalismestriden*) angår spørsmålet om det finnes en allmenn virkelighet, eller om allmenne begreper bare er menneskelige konstruksjoner. Dette er et av filosofiens sentrale temaer.

De ulike posisjonene i denne debatten skiller seg i spørsmålet om universaliene (allmennbegrepene), partikulariene (enkelttingene) eller begge deler er reelle.

I skolastikkens universaliestrid fantes tilsvarende tre ulike posisjoner:
* «Allmennbegrepene eksisterer *forut for* tingene» (latin [*Universalia sunt realia*] *ante res*): Det er universaliene som har primær ontologisk realitet, mens partikulariene bare fins som tingliggjøringer av disse. Dette synet kalles begrepsrealisme eller platonisme fordi posisjonen er en videreføring av Platons essensialisme. Hovedrepresentanten var Augustin av Hippo.
* «Allmennbegrepene eksisterer *i* tingene» (*in rebus*): Det allmenne fins ikke uten partikulariene, men i og med tingenes fellestrekk er objektivt til stede, er universaliene også reelle. Dette synet kalles moderat realisme og bygger på Aristoteles’ filosofi. Hovedrepresentantene var Thomas Aquinas, Albertus Magnus og Pierre Abélard.
* «Allmennbegrepene eksisterer *etter* tingene» (*post res*): Det er kun partikulariene som virkelig eksisterer &ndash; universaliene forekommer bare i tenkningen, de er tankekonstrukter eller -konsepter og dermed vilkårlige og subjektive, ikke reelle og objektive. Dette synet (nominalisme og konseptualisme) ble forsvart av William av Ockham og Roscelin fra Compiègne.

I den moderne universaliestriden finner man lignende posisjoner &ndash;&nbsp;om enn med modifiserte argumenter.

## Litteratur
* 

## Eksterne lenker
*
South Hams

**South Hams** er et administrativt distrikt i Devon, England. Administrasjonssenteret er Totnes.

I nord omfatter distriktet en del av Dartmoor nasjonalpark. Sørkysten har en lang, urørt kystlinje, som inkluderer klippene Start Point og Bolt Head.

I angelsaksisk tid var området en føydaleiendom, som omfattet alt mellom elvene Plym og Dart sør for Dartmoor og ned til Den engelske kanal. 

Byene Plympton og Plymstock ble i 1967 overført fra South Hams til City of Plymouth.

## Steder i distriktet

*Dartmouth
*Ivybridge
*Kingsbridge
*Salcombe
*Totnes
## Eksterne lenker
*
Dorothea Viehmann

**Katharina Dorothea Viehmann** (født 8. november 1755 i Rengershausen som senere ble bydel i Baunatal i Tyskland, død 17. november 1815) var en tysk eventyrfortellerske. Hun var en av brødrene Grimms viktigste kilder da de laget sin berømte eventyrsamling *Kinder- und Hausmärchen* (*[[Brødrene Grimms eventyr]]*). Hennes eventyr fikk først og fremst plass i annet bind av brødrenes samling.

Dorothea Viehmann ble født som Katharina Dorothea Pierson i Rengershausen som datter av en gjestgiver. Hennes forfedre på farssiden var kommet til Hessen som flyktende hugenotter fra Frankrike etter at ediktet i Nantes var opphevet. På grunn av Dorothea Viehmanns franske opphav fant en rekke franske eventyrvarianter veien inn i brødrene Grimms eventyrsamling. I farens gjestestue hørte hun dessuten mange historier, sagaer og eventyr fra kjøpmenn, håndverkere og andre farende folk. Disse gav hun videre til brødrenes samling.

I 1777 giftet Dorothea Pierson seg med skredderen Nikolaus Viehmann og flyttet i 1778 med ham til Niederzwehren (i dag en bydel i Kassel). Etter mannens død forsørget hun seg og sine syv barn ved å bringe produkter fra hagen sin til markedet. I 1813 ble hun kjent med brødrene Grimm og fortalte dem over 40 eventyr eller eventyrvarianter som ble til 36 eventyr i brødrenes samling. Wilhelm Grimm skrev om henne: «Det var flaks at vi ble kjent med denne bondekonen fra landsbyen Niederzwehren ved Kassel... Fru Viehmann var fremdeles rørlig og ikke særlig over 50 år gammel... Hun bevarte de gamle sagaene trygt i minnet». Det gjorde særskilt inntrykk på brødrene Grimm at hun kunne fortelle eventyrene om igjen og om igjen med den samme ordlyden.

Gjestgiveriet der Dorothea Viehmann vokste opp, er stadig i drift som gjestehuset og bryggeriet *Hütt-Brauerei*. Det ligger like ved Autobahn i Baunatal-Rengershausen.

## Referanser
Sedgemoor

**Sedgemoor** er et administrativt distrikt i Somerset, England. Administrasjonssenteret er Bridgwater.

Området er lavtliggende, nær havnivået, mellom Quantock og Mendip Hills. Historisk sett har det stort sett bestått av myrlandskap, men er nå i noe større grad drenert og utbygget. Mesteparten av Somerset Levels ligger i distriktet.

Verdens eldste kjente konstruerte veistrekning, Sweet Track fra neolittisk tid, ligger i distriktet. 

Slaget ved Sedgemoor i 1685, som ofte feilaktig omtales som det siste slaget på engelsk jord (slaget ved Preston sto i 1715), ble utkjempet nær Bridgwater.

## Steder i distriktet

*Bridgwater, Burnham on Sea
*North Petherton
*Puriton
*Westonzoyland
## Eksterne lenker
*
Kråkvåg

**Kråkvåg** er ei øygruppe i Ørland kommune, Trøndelag. Øygruppa ligger lengst vest i kommunen, på utsiden av Storfosna, nord for Kråkvågfjorden, og kort sjøvei fra Hitra.

Øyene som samlet omtales som Kråkvåg er egentlig *Storslåttøya*, *Litjslåttøya*, *Kråkvågøy* og *Kommersøya*. Øyene huser omtrent 50 innbyggere, og det er noe hyttebygging. Folket på Kråkvåg lever av landbruk og fiskeforedling. Noen pendler også til fastlandet, en reise som er redusert fra 60 til 30 minutter etter at brua kom.

Som en del av Kystartilleriet ble **Kråkvåg fort** bygget inn i fjellet i løpet av 1980-tallet, til en kostnad på omkring 1 milliard kroner. Fortet er nå i realiteten nedlagt, da det ikke lenger har noen rolle i de gjeldende planer for forsvaret av Norge. Investeringene hadde imidlertid stor betydning for utviklingen av det sivile samfunn, med økt ferjetrafikk, bygging av samfunnshus og ved at fyllmasse ble brukt til oppfylling av fjæreområder som i dag er landbruksjord.

Det grunne havområdet (*svaet*) mellom Kråkvåg og Storfosna er fredet som Kråkvågsvaet dyrefredningsområde. Fredningen var likevel ikke til hinder for at det lot seg gjøre å bygge molo og bro mellom Kråkvåg og Storfosna. Brua ble åpnet høsten 2003.

Øya hadde egen skole fram til 2003. Barna går nå på Hårberg skole, etter at Storfosna skole ble nedlagt i 2008. Den tidligere skolen er overtatt av velforeningen.

Øya har postadresse **7152 Kråkvåg**. Postkontoret ble opprettet i 1949 og nedlagt i forbindelse med bruåpningen.

## Referanser


## Eksterne lenker
Kystfort på Kråkvåg. Distriktsnyheter. (1985-11-06)
Fylkesvei 822

**Fylkesvei 822** (**Fv822**), eller **Møysalveien**, går mellom Langvassdalen i Sortland og Kaljord i Hadsel. Veien følger sørsiden av Sigerfjorden og Sortlandssundets østside.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Kommuner og knutepunkter

###### 

* Hurtigbåt fra Kaljord hurtigbåtkai mot  Hanøy, og til  Stokmarknes
*  Ferge fra Kaljord via Lonkan til  Hanøy (1-3 turer/dag, 40 - 60 min.) → 

## Referanser


## Eksterne lenker
* Vegvesenets vegkart 
* 
* Fergeruter Kaljord – Hanøy
* Fergeruter Hanøy – Kaljord
* Hurtigbåt – Nordre Nordland (Nordland fylkeskommune)
Mohammed Naguib

**Mohammed Naguib** (født **Mohamed Naguib Yousef Qotp Elkashlan**, ; 20. februar 1901, død 28. august 1984) var den første presidenten i den egyptiske republikk, etter å ha begått statskupp mot kong Faruk. Sammen med Gamal Abdel Nasser var han en av hovedlederne av den egyptiske revolusjonen i 1952, som gjorde slutt på Muhammad Ali-dynastiet i Egypt og Sudan.

Han var president fra 18. juni 1953 til 14. november 1954. Uoverensstemmelser med Nasser førte til at han ble fjernet fra presidentposten, og de etterfølgende 18 årene satt han i husarrest til han ble løslatt i 1972 av president Anwar Sadat.

## Liv og virke
### Bakgrunn
Mohammed Naguib var sønn av en egyptisk far og sudanesisk mor. Han var født i Khartoum i det som nå er Sudan - som den gang var forent med Egypt i samme britiske koloni.

### Offiser
Han gikk på Militærakademiet i Kairo. Naguib steg raskt i gradene til generalmajor og deltok i Palestinakrigen mot Israel. 

;Kupp
Den 23. juli 1952 styrtet han  kong Faruk, sammen med Gamal Abdel Nasser ved militærkupp og andre offiserer. Naugib ble øverstkommanderende for Egypts stridskrefter og den 9. september 1952 ministerpresident (statsminister). Han innledet i denne egenskap jordreform, og forbød de gamle politiske partier - forbudet var særlig rettet mot Wafd-partiet, som representerte det tidligere ledelsesskikt.

;President
Den 18. juni 1953 proklamerte Mohammes Naguib Egryp som republikk, og han ble landets første president. Nasser ble øverstkommanderende og stedfortredende president. Den 24. gebruar 1954 ble Naguib tvunget av Nasser til å trekke seg fra sin post, ettersom han etter Nassers vilje hadde ønske om å gå tilbake til et parkamentarisk regjeringssystem.

Etter en folkeaksjon vendte Mohammed Naguib allerede den 8. mars 1954 tilbake til presidentembedet, men kunne da ikke lenger utøve den samme makt som før. Kort tid etter tok Nasser et attentat rettet mot ham selv som foranledning til å bli kvitt Naguib for godt. Han foregav å finne ut at Naguib hadde hatt kontakt med de islamistiske terrorister som stod bak attentatet, og fikk ham tvunget til avgang.

### Etter fratreden
Naguib måtte fratre den 14. november 1954, og ble så på grunn av angivelig viten om det planlagte attentat satt i husarrest. 

I 1971, etter Nassers død, ble husarresten opphevet av president Anwar as-Sadat og Naguib fullstendig rehabilitert.

Mohammed Naguib døde den 28. august 1984 i Kairo. Han ble begravet med militære æresbevisninger i nærvær av statssjef Hosni Mubarak. 

En stasjon på undergrunnsbanen i Kairo er oppkalt etter ham.

## Referanser


## Litteratur
* Nevine Khalil: ''The forgotten president''; Al-Ahram Weekly, Kairo
Permittering

**Permittering** er en ordning der en arbeidstaker pålegges et midlertidig fritak fra sin arbeidsplikt mens arbeidsgiver fritas fra lønnsplikten. Det at tiltaket er midlertidig skiller permittering fra oppsigelse.

## Norge
Ordningen er i svært liten grad basert på lovbestemte regler, med unntak av lov om lønnsplikt under permittering. De ulovfestede reglene baserer seg derfor på en rekke tariffavtaler. Mest kjent er Hovedavtalen mellom LO og NHO.

Arbeidsgiver må ha en saklig grunn til å iverksette permittering. Forholdene som ligger til grunn må kunne knyttes til bedriften, ikke arbeidstakeren. Nødvendige kostnadsreduksjoner, også lønnskostnader, kan være grunnlag for permittering. Forutsetningen ligger i at behovet vil være av midlertidig art. Eksempel på saklig grunn kan være: ordremangel, fulle lager, praktiske arbeidshindringer, ulykker, med videre.
Ansiennitetsprinsippet skal etter Hovedavtalen (LO og NHO) i utgangspunktet legges til grunn. Det er imidlertid slått fast at fravik kan skje på bakgrunn av bedriftens saklige behov. En bedrift som vurderer å gå til permittering har plikt til å drøfte dette med de tillitsvalgte i bedriften. Det skal føres protokoll fra dette møtet.

Bedrifter som ikke er bundet av Hovedavtalen er ikke bundet av ansiennitetsprinsippet, men må likevel gjøre utvelgelse ut ifra saklig grunn.
Før permittering kan iverksettes må arbeidstaker varsles skriftlig om dette. Varslingsfristen er normalt 14 dager.

Ved permittering skal arbeidsgiver betale lønn i en arbeidsgiverperiode på 20 dager. I denne perioden løper arbeidsgivers lønnsplikt, samtidig som arbeidstaker ikke har arbeidsplikt. Arbeidsgiverperiodens lengde er uavhengig av permitteringsgraden. Betalingsplikten stanser i perioder hvor arbeidstakeren likevel ville hatt tjenestefri eller fravær, og løper videre fra den dagen arbeidet skulle vært gjenopptatt om permitteringen ikke hadde funnet sted.
Permitterte arbeidstakere kan søke om dagpenger. Retten til dagpenger er imidlertid betinget av at vilkårene for dette er oppfylt. 

En arbeidstaker som er permittert, kan si opp stillingen sin med 14 dagers frist. 

## Sverige
I Sverige er permittering den periode da arbeidsgiveren, uten at ansettelsen opphører, ikke gir arbeidstakeren noe arbeid, men oftest likevel full lønn. Under permittering er arbeidstakeren pliktig å innfinne seg på arbeidsplassen når arbeidsgiveren beordrer dette. I Sverige finnes denne bestemmelsen i *lagen om anställningsskydd* § 21. Loven er semi-deklaratorisk til arbeidstakerens fordel ifølge lovens § 2.

## Finland
I Finland betales ikke lønn under permitteringen, men arbeidstakeren har rett til å søke om arbeidsløshetstrygd.

## Referanser


## Eksterne lenker
* Temaartikkel om Permittering i Altinn 
* Permitteringsguiden i Altinn
Ob-La-Di, Ob-La-Da

**«Ob-La-Di Ob-La-Da»** er en sang av The Beatles fra det dobbelte albumet *[[The Beatles (White Album)]]* utgitt i 1968. Den er skrevet av Paul McCartney, men på vanlig vis kreditert Lennon/McCartney.

## Komposisjonen
Sangen er en bevisst hyllest til den begynnende reggae-bevegelsen, mulig knyttet til den voksende befolkningen fra Jamaica i England, men den hviler også tungt på honky tonk. Sangen ble spilt inn i tre utgaver, den første finnes på *[[Anthology 3]]*. Denne var langsommere og lente seg tungt på karibiske innfall som bongotrommer. Andre opptak starter med en noe påseilt Lennon som spiller et hyperaktivt piano. Likevel var McCartney fortsatt ikke fornøyd og forlangt en ny innspilling igjen senere hvor de konsentrerte seg om det vokale og ikke det instrumentale. Siste forsøket ble forkastet. Deretter returnerte de til versjonen med Lennon på piano. De krydret den varianten med latter og muntre tilrop.

## Sangteksten
Den enkle teksten forteller historien om et par ved navn Desmond og Molly og blir uthevet med latter, tilrop og andre lyder som akkompagnerer og ledsager teksten. Den andre gangen historien blir fortalt blir navnene byttet om hvor kjønnsrollene endres og gir hint om transvestisme. Forklaringen er enklere; McCartney byttet om navnene ved et tilfelle, og Lennon som likte sære ting som forvirret foreslo at det skulle forbli slik. Lennon som senere ytret at han ikke likte sangen må ha uttalt seg i bitterhet, for han har også innrømmet at han har gitt sine bidrag her og der i teksten.

## Kontroversielt
Den nigerianske sangeren Jimmy Scott som spilte conga-trommer på sangen påsto senere at frasen «Ob-La-Di Ob-La-Da» var hans ide og saksøkte McCartney for kompensasjon. Scott hadde et band på den tiden som han kalt for ‘Obla Di Obla Da Band’. Saken ble bilagt i retten.

## Trivia
* En egen versjon av sangen ble benyttet som temasang til TV-serien *Life Goes On* som er avledet av sangens refreng *Ob la di ob la da, life goes on, bra*.
* Pussig nok, i 2004 var det 1000 mennesker på BBC-nettsted som utpekte «Ob-La-Di, Ob-La-Da» som den verste sangen gjennom alle tider.
* Stewart Copeland påsto en gang at «denne sangen er det første eksempelet på hvit reggae».
* McCartney var strålende fornøyd med sangen og ville ha den som singel, men da var de andre Beatles-medlemmene allerede lei. Tilbudet gikk da videre til gruppen Marmalade som gikk til topp på listene med den, i Norge i åtte uker.

## Andre versjoner (i utvalg)
*The Marmalade ga ut en versjon i 1969 som ble en meget stor hit.
*Buccaneers. Norsk gruppe. Utgitt på singlen RCA NA&nbsp;1352 i 1969.

## Norsk versjon
«Lyd og bilder» og Bjørn Langli har skrevet norske tekster. Den norske tittelen er også «Ob-La-Di, Ob-La-Da».

### Innspillinger

## Referanser


## Eksterne lenker
* The Beatles (offisiell nettside) – Sangteksten
* All Music Review
* ''Beatles classic voted worst song'' fra BBC (10. november, 2004)
HBO

**Home Box Office** (**HBO**) er et amerikansk mediehus etablert i 1965 som tilbyder av lineær-TV. I starten het selskapet og kanalen **The Green Channel**, men endret navn i 1972. Etter hvert har mediehuset også etablert seg som en av verdens største tilbydere av digital-TV. I Norden var HBO Nordic plattformen som var tilgjengelig for strømmeinnhold. I 2020 lanserte HBO strømmeplattformen HBO Max, som per november 2021 ble tilgjengelig i Norge og erstatter HBO Nordic.

## Lineær-TV
Home Box Office startet opp som en lineær betal-TV-kanal som hadde sine første sendinger i 1972. Formålet var å sende kinofilmer og egenproduserte fjernsynsserier, det vil si TV-produksjoner som HBO selv produserte. 

Noen av seriene som har blitt produsert av HBO er *[[Oz]]*, *[[Sex og Singelliv]]*, *[[Sopranos]]*, *[[Ingen grunn til begeistring]]*, *[[Seks fot under]]*, *[[Krigens brorskap]]*, *[[Entourage]]*, *[[Rome (TV-serie)|Rome]]*, The Wire, *[[Generation Kill]]*, *[[True Blood]]* og *[[Game of Thrones (TV-serie)|Game of Thrones]]*. Bill Maher er en populær programleder på kanalens lineære TV-sendinger. 

HBO ble grunnlagt i 1965 av kabel-TV-gründeren Charles Dolan. I begynnelsen het den «The Green Channel», men navnet ble endret til HBO i 1972. 

HBO har 29 million abonnenter i USA (per januar 2012). I tillegg til abonnentene i USA så blir HBO programmer sendt i 150 land over hele verden.

## Strømmetjenester
Etter hvert utvidet HBO virksomheten til også å tilby egne videostrømmetjenester. Blant egenprodusert innhold for medieselskapets digitale plattformer på slutten av 2010-tallet var *[[Westworld (TV-serie)|Westworld]]* og *[[Watchmen (TV-serie)|Watchmen]]*. 

I Norden lanserte selskapet HBO Nordic høsten 2012. Den første norske egenproduksjon var dramaserien *[[Beforeigners]]*, som hadde *Fremvandrerne* som norsk arbeidstittel. I 2021 blir HBO Nordic lagt ned og erstattet av HBOs nye strømmetjeneste HBO Max.

## Galleri

HBO 1972.jpg|HBOs første logo
HBO Max (2025).svg|HBO Max' logo
Westworld Logo.svg|Logoen til TV-serien Westworld.


## Referanser


## Eksterne lenker
*
HBO (andre betydninger)

**HBO** kan vise til:

*Home Box Office – et amerikansk mediehus
*HBO Max – internasjonal videostrømmetjeneste
*HBO Nordic – internasjonal videostrømmetjeneste rettet mot det nordiske markedet
*Hyperbar oksygenbehandling – en medisinsk behandling med oksygen under trykk
Sars

**Sars** kan vise til:

* Sars (slekt), en velstående slekt av tysk opphav i det norske borgerskapet på 1800-tallet
* SARS, alvorlig akutt luftveissyndrom, en influensalignende sykdom
* South African Revenue Service, det sydafrikanske ligningsvesenet
* Le Sars, kommune i Pas-de-Calais i Frankrike
* Sars-le-Bois, kommune i Pas-de-Calais i Frankrike
* Sars-Poteries, kommune i Nord i Frankrike
* Sars-et-Rosières, kommune i Nord i Frankrike
Naxos (andre betydninger)

**Naxos** kan referere til

*Naxos (øy) &ndash; en øy i den greske øygruppen Kykladene
*Naxos (Sicilia) en gresk koloni i antikken
*Naxos (plateselskap) &ndash; et lavpris-plateselskap som selger klassisk musikk
Marco Polo (andre betydninger)

**Marco Polo** kan være:

* Marco Polo, (1254–1324), en italiensk handelsreisende og oppdager
* Marco Polo (Doctor Who), en Doctor Who-historie på syv episoder fra 1964
* Marco Polo (romskip), et romskip som opptrer i noen av sciencefictionhistoriene til Jon Bing og Tor Åge Bringsværd
* MS «Marco Polo», et cruiseskip
* Lamborghini Marco Polo
Bunker (golf)

En **bunker** (uttales *bønker*) er et hinder på en golfbane. Hinderet består av et bearbeidet område, ofte en fordypning hvor torv og jord er fjernet og erstattet med sand eller lignende.

Det finnes to typer bunkere. En *fairwaybunker* ligger som regel i kanten av fairway og er ofte grunne, slik at det er mulig å slå forholdsvis lange slag ut av bunkeren. Fairwaybunkere skal vanskeliggjøre langt spill.

En *greenbunker* ligger rundt greenen og er ofte dypere enn fairwaybunkerne, og krever dermed større dyktighet for å komme ut av. Som regel benyttes en egen kølle, kalt *sandwedge*, til å slå ut av en slik bunker.
## Referanser
Marco Polo (romskip)

**Stjerneskipet Marco Polo** er et stjerneskip som opptrer i noen av Jon Bing og Tor Åge Bringsværd sine sciencefictionhistorier. Det er tydelige forskjeller mellom de to universer som beskrives henholdsvis i tv-manusene og i hørespillene. I tv-serien introduseres vi for et univers der det er mulig å reise med overlysfart. Imidlertid kan dette kun gjøres i såkalte «gater», menneskeskapte kraftfelt mellom stjerner der stjerneskip kan akselerere til overlysfart. Utenfor disse «gatene» er skip nødt til å nøye seg med underlysfart. I hørespillene eksisterer ikke denne tekniske konstruksjonen. Her er Marco Polo nødt til å bruke hundrevis av år på sine ferder uansett. I begge disse univers har besetningen på stjerneskip muligheten til å gå i dvale.

En annen forskjell ligger i Marco Polos besetning. I tv-serien møter vi 5 besetningsmedlemmer; Jason (sosiolog og lingvist), Gaia (biolog), Akeron (datamaskinist), Ellis (økolog) og Leda (fysiker). I hørespillversjonen er det kun Jason, Gaia og Akeron tilbake. Bakgrunnen for historiene har imidlertid mye til felles; i begge historier eksisterer Hovedkontroll Jord: en enorm byråkratisk organisasjon som forsøker å holde orden på et stadig voksende og svært løst sammenknyttet interplanetarisk samfunn.

De tre hørespillene Rutine for ukjent planet, Rutine for Nemesis og Rutine for Terra Nova er gitt ut på CD av NRK under tittelen «Stjerneskipet Marco Polo» i 2007, mens det fjerde og siste hørespillet Prosjekt Dracos ennå ikke er gitt ut.

## Historier
**Å miste et romskip* – skuespill – 1969 – bok – 1970
**[[Stasjon Nexus]]* – tegneserie med Thore Hansen – 1975
**[[Rutine for ukjent planet]]* – hørespill – 1977 – bok 1979
**[[Blindpassasjer (TV-serie)|Blindpassasjer]]* – TV-serie – 1978
**[[Rutine for Nemesis]]* – hørespill – 1979 – bok 1979
**[[Rutine for Terra Nova]]* –  hørespill – 1980 – bok 1979
**Paradox* – tegneserie med Rune Johan Andersson – 1980/81
**[[Av støv er du kommet]]* – TV-manus – 1990
**[[Prosjekt Dracos]]* – hørespill – 1996

## Litteratur
*Bing & Bringsværd: *Marco Polos nye eventyr*, Gyldendal, Oslo, 1980, ISBN 82-05-12134-6
*Bing & Bringsværd: *Av støv er du kommet...*, Pax Forlag, Oslo, 1990, ISBN 82-530-1503-8, E-bok: http://urn.nb.no/URN:NBN:no-nb_digibok_2007081601091

## DVD
*Bing & Bringsværd: «Stjerneskipet Marco Polo», NRK, 2007.